IV-ти регионален мачмейкинг форум "Connecting 4 Growth": България-Турция-Румъния
2026-03-27
Изпълнителната агенция за насърчаване на малките и средните предприятия (ИАНМСП), съвместно с Българо-турската търговско-индустриална камара (BULTISAD) и Българо-румънската търговска камара (БРТК), организират IV-ти регионален мачмейкинг форум „Connecting 4 Growth“: България-Турция-Румъния, с нетуъркинг, който ще се проведе на 27 март 2026 г. в гр. Бургас.
Събитието се провежда за четвърти път в гр. Бургас, като основната цел на проявата е да даде допълнителен тласък на търговско-икономическите отношения в региона и да затвърди вече установените стратегически връзки.
Ежегодният характер на форума позволява задълбочаване на партньорствата и подкрепя обмена на добри практики между бизнесите на съседните държави.
Тазгодишното издание ще се проведе във вече утвърдения формат на партньорство между България, Турция и Румъния.
Програмата на събитието предвижда приветствени слова от официални лица към участниците. В рамките на форума ще бъдат разгледани критично важни теми за съвременния бизнес, сред които инструменти за растеж, устойчивост на веригите за създаване на стойност (value chain) и трансформиращото въздействие на изкуствения интелект (AI) върху икономиката.
Основен акцент на събитието остава осъществяването на директни бизнес контакти и създаването на условия за изграждане на взаимноизгодни партньорства. Предвидените дискусии ще се фокусират върху предизвикателствата и възможностите за укрепване на регионалната екосистема с цел постигане на по-висока конкурентоспособност на глобално ниво.
Гостите и участниците ще имат възможност не само да се запознаят с иновативни инициативи, но и да се включат в неформални нетуъркинг сесии, които да положат основите на нови стратегически проекти и международно сътрудничество.
Предвид гореизложеното, имам удоволствието да Ви поканя да вземете участие в четвъртия регионален мачмейкинг форум „Connecting 4 Growth“: България-Турция-Румъния, с нетуъркинг, който ще се проведе на 27 март 2026 г. в зала „Черноморие“ на Международен конгресен център в гр. Бургас. Моля за Вашето съдействие за разпространение на настоящата покана сред фирмите Ваши членове.
При проявен интерес следва да бъде направена регистрация на профила на събитието на www.b2bconnect.bg в срок до 23 март 2026 г.
Допълнителна информация може да бъде получена от Светла Запрянова, началник на отдел „Международни прояви и сътрудничество“ на дирекция „Интернационализация на малките и средните предприятия, e-mail: s.zapryanova@sme.government.bg, тел: 02/ 940 79 75 и от Милена Грозева-Торп, главен експерт в отдел „Международни прояви и сътрудничество“ на дирекция „Интернационализация на малките и средните предприятия“, e-mail: m.thorp@sme.government.bg, тел: 02/ 940 79 79
Участието в събитието е безплатно и се организира по Проект BG16RFPR001-1.013-0001 „Реализация на мерки за интернационализация на българските МСП чрез подкрепа дейността на Изпълнителна агенция за насърчаване на малките и средните предприятия (ИАНМСП) – Фаза 2“, в изпълнение на Дейност 7 „Организиране и провеждане на бизнес форуми, конференции, контактни борси и други бизнес събития с двустранни срещи или нетуъркинг между български и чуждестранни фирми в страната“, финансиран от Европейския фонд за регионално развитие чрез Програма „Конкурентоспособност и иновации в предприятията“ 2021-2027“, по който ИАНМСП е институционален бенефициент.

Global Innovation Summit 2026 (Базел, Швейцария)
2026-05-06
Час и място

06.05.2026 г., 10:00 ч. – 19:00
Messe Basel, Messepl. 10, 4058 Basel, Швейцария

За събитието

Глобалната среща на върха за иновации 2026 е вашата възможност да стартирате своя иновационен проект с международни партньори, да укрепите бизнеса си и да проучите подходящи възможности за финансиране в над 40 държави.
Еднодневното събитие ще се проведе в сряда, 6 май 2026 г., в Messe Basel, Швейцария.
Защо да присъствате на Глобалната среща на върха за иновации 2026?
Глобалната среща на върха за иновации е редовна среща, организирана в рамките на Eureka, най-голямата световна мрежа за подкрепа на съвместни иновации.
Изданието през 2026 г. се организира от швейцарския председател Eureka, представляван от Innosuisse, и се фокусира върху иновациите в биотехнологичната индустрия, съчетани с базови технологии и услуги като дигитализация, транслационни изследвания и разработки, химия, производство, контрол и процеси на контрол на качеството и др.
Тя ще включва международна публика, вдъхновяващи основни доклади и силен фокус върху намирането на партньори за международни проекти. С очаквани хиляда участници, срещата на върха предлага уникална възможност да превърнете идеите си в действия в глобален мащаб.
Глобалната среща на върха за иновации се провежда едновременно с ежегодния Швейцарски ден на биотехнологиите и има за цел да свърже швейцарската биотехнологична екосистема с глобалния бизнес и наука, за да се засили международното сътрудничество.

Разгледайте международното сътрудничество
Създайте смислени връзки за финансиране на проекти
Учете се от лидерите в индустрията
Вдъхновете се
Бъдете с една крачка напред
Насладете се на преживяването
Участвайте безплатно

Регистрирайте се тук!

За повече информация:
Миряна Недева
m.nedeva@bia-bg.com

Burgas Connectivity Forum 2026
2026-05-28
На 28 май 2026 г. в Международния конгресен център Бургас ще се проведе Burgas Connectivity Forum 2026, организиран от Фондация „Конрад Аденауер“ в България.
Създаден през 2023 г., форумът бързо се утвърди като международна платформа за диалог между представители на политиката, дипломацията, бизнеса, академичните среди и гражданското общество.
Тазгодишното издание ще постави специален фокус върху финансовата свързаност и конкурентоспособността, както и върху инвестициите в критична инфраструктура и енергийни проекти като ключов фактор за регионалното развитие и дългосрочната икономическа устойчивост. Специално внимание ще бъде отделено и на геополитическите измерения на свързаността и сигурността, с акцент върху Черноморския регион като стратегическо пространство, свързващо Европа и Азия.
Форумът е част от официалната програма от събития в България в рамките на Кипърското председателство на Съвета на Европейския съюз.
Събитието ще събере представители на европейски и национални институции, дипломати, експерти, представители на бизнеса и международни организации за дискусии, посветени на бъдещето на регионалната свързаност, икономическата сигурност и стратегическите партньорства в Югоизточна Европа.
Работни езици: български и английски, със симултанен превод.
Програмата на събитието може да намерите ТУК!
Регистрация за участие ТУК.
Молим желаещите да се регистрират до 26 май 2026 г.
Участието е безплатно.

Green Transition Forum 6.0 2026
2026-06-01 - 2026-06-05
Green Transition Forum (GTF) – най-голямата и влиятелна среща на високо равнище в Централна и Източна Европа, посветена на устойчивата трансформация, се завръща за своето шесто издание, което ще се проведе от 1 до 5 юни 2026 г.
Темата на форума тази година е „Следващата глава на Европа: конкурентна, иновативна, сигурна“. В рамките на петдневната програма ще участват политически лидери, представители на европейските институции, ръководители на водещи компании и международни партньори, обединени от общата цел да очертаят бъдещето на Европа.
Форумът в цифри:
– 20 000+ участници
– 1 200+ лектори
– 40 държави
От създаването си преди пет години досега форумът е събрал над 20 000 участници и повече от 1 200 лектори от 40 държави. Очаква се изданието през 2026 г. да привлече 4 500 представители на висшия мениджмънт (C-level) и институционални лидери за панелни дискусии, ключови изказвания, интервюта и мрежови събития.
НОВО: Младежки форум (The Youth Forum)
Централен акцент в GTF 6.0 ще бъде новият Младежки форум, който за първи път ще даде думата на следващото поколение предприемачи, програмисти, иноватори, студенти, учени и спортисти.
В условията на ускоряващи се геополитически и икономически промени стартира и новият водещ формат GTF Global Dialogues. Той ще събере водещи световни мислители, политици, икономисти и иноватори с цел предоставяне на перспектива, стратегическа визия и откровена оценка за посоката, в която се развива светът, и какво означава това за конкурентоспособността, иновационния капацитет и сигурността на Европа.
Форумът ще разгледа и как следващата Многогодишна финансова рамка на ЕС отразява приоритетите на Компаса за конкурентоспособност на Европа и Чистата индустриална сделка, както и начините за мобилизиране на частен капитал с цел съгласуване на политики и финансиране, които да укрепят индустриалната база на Европа, да ускорят зеления преход и да стимулират технологичното лидерство.
Основни теми за 2026 г.
КонкурентоспособностДискусии за преосмисляне на европейската индустрия, икономически растеж и засилване на енергийната, регионалната и транспортната свързаност.
ИновацииФокус върху ролята на изкуствения интелект, полупроводниците и дигиталната трансформация в преструктурирането на индустриите и обществото, както и върху адаптирането на образованието, уменията и пазара на труда, включително в сектори като здравеопазването.
СигурностРазговори за укрепване на отбранителната готовност на Европа, защита на дигиталната и енергийната инфраструктура, устойчиво управление на водните ресурси и защита на хората от климатични и природни бедствия.
Повече информация за събитието ТУК
Билети за форума ТУК

За Green Transition Forum и Dir.bg
С подкрепата на Dir.bg, най-големия онлайн медиен портал в България, Green Transition Forum се утвърди като една от най-влиятелните европейски платформи за устойчив преход. В продължение на пет години форумът изгражда общност, която обединява хора и идеи в търсене на решения за подобряване на света днес и в бъдеще.

Балкански бизнес форум
2026-06-11 - 2026-06-13
Изпълнителната агенция за насърчаване на малките и средните предприятия, в партньорство с Българо-турската търговско-индустриална камара организират петото издание на Балканския бизнес форум, който ще се проведе в периода 11–13 юни 2026 г. в хотел „Регнум“, гр. Банско.
След четири успешно проведени издания Балканският бизнес форум се утвърди като престижна платформа за икономическо сътрудничество, регионален диалог и насърчаване на инвестициите и стратегическите партньорства между държавите от Балканския регион.
В рамките на форума ще се проведат официални панелни дискусии, двустранни бизнес срещи и съпътстващи нетуъркинг събития с участието на представители на държавни институции, дипломатически мисии, международни организации, инвеститори и водещи компании от региона.
Програмата предвижда провеждането на официални дискусионни панели, B2B срещи, нетуъркинг събития и тематични бизнес дискусии. В рамките на форума ще бъдат обсъдени теми, свързани с индустриалния растеж, транспорта и логистиката, индустриалните екосистеми, технологиите и изкуствения интелект, както и възможностите за регионално икономическо сътрудничество. На участниците в събитието ще бъде предоставена възможност да участват в специализирани нетуъркинг формати, изложбени пространства, B2B matchmaking срещи, както и съпътстващи културни и социални събития, насочени към създаване на нови бизнес контакти и партньорства.
Очаква се форумът да бъде открит от г-н Александър Пулев, заместник министър-председател и министър на икономиката, инвестициите и индустрията и Н. Пр. Мехмет Саит Уянък, посланик на Република Турция в България.
При проявен интерес следва да бъде направена регистрация ТУК
Всичко за форума вижте ТУК.
За допълнителна информация, моля свържете се със Светла Запрянова, началник на отдел „Международни прояви и сътрудничество“, s.zapryanova@sme.government.bg, тел: 02/ 940 79 75.

10-ти бизнес форум "Европейски съюз – Нигерия"
2026-06-25
На 25 юни 2026 г. в гр. Лагос, Федерална република Нигерия, ще се проведе 10-тият бизнес форум „Европейски съюз – Нигерия“, който представлява едно от водещите икономически събития в рамките на стратегическото партньорство между Европейския съюз и Федерална република Нигерия.
форумът има за цел да засили търговските и инвестиционните отношения между Нигерия и Европа, като същевременно позиционира Нигерия като привлекателна дестинация за устойчиви, приобщаващи и ориентирани към въздействие инвестиции.
Приоритетни бизнес секториФорумът ще акцентира върху конкретни възможности в следните целеви сектори:

Зелени инвестиции и устойчиво финансиране
Климатично интелигентно земеделие и агробизнес
Възобновяема енергия и кръгова икономика
Действия в областта на климата и устойчивост
Финансиране и инвестиции в здравеопазването
Инвестиции в цифрова инфраструктура

В рамките на подготовката на събитието се предвижда провеждането на онлайн информационна среща на 30 април 2026 г. от 11:00 до 12:30 ч. (централноевропейско време – CET), организирана от Делегацията на Европейския съюз в Нигерия и насочена към потенциални участници във форума, по време на която ще бъде предоставена подробна информация относно програмата на събитието, възможностите за участие, ключовите участници и процедурите за регистрация.
Какво да очаквате от онлайн сесиятаВодена от Делегацията на ЕС в Нигерия, сесията ще предостави:– Преглед на приоритетните сектори и бизнес възможности– Информация за ключови нигерийски и европейски участници във форума– Данни за срещи за създаване на партньорства (matchmaking), презентационни сесии (pitching) и зали за сделки (deal rooms)– Практически насоки за регистрация, участие и създаване на контакти
Регистрацията за участие в информационната среща може да бъде извършена ТУК.
Повече информация за събитието може да откриете ТУК

Регионалната бизнес конференция на Лидер.БГ в Бургас
2026-09-17 15:00 - 17:00 (Europe/Sofia)
На 17 септември 2026 г. от 15:00 ч. Бургаският свободен университет ще бъде домакин и стратегически партньор на Регионалната бизнес конференция на Лидер.БГ в Бургас, която ще се проведе под патронажа на кмета на Община Бургас Димитър Николов.
Събитието е част от националната инициатива „Регионални бизнес конференции на Лидер.БГ“, която през 2026 г. вече премина през Стара Загора, Пловдив и Русе, събирайки представители на водещи български и международни компании, институции, инвеститори, бизнес организации и академичните среди.
Конференцията в Бургас ще постави на фокус инвестициите, иновациите и дигиталната трансформация, икономическата сигурност и възможностите за развитие на региона – теми с пряко значение за конкурентоспособността на бизнеса в динамично променяща се икономическа среда. Целта е да се създаде среда за реален диалог, обмен на опит и практически решения, както и възможности за нови бизнес контакти и партньорства.
Началото на конференцията ще бъде дадено от Димитър Николов, кмет на Община Бургас, а с приветствени слова към участниците ще се обърнат Красимир Якимов, заместник-министър на икономиката, инвестициите и индустрията, проф. д-р Милен Балтов, ректор на Бургаския свободен университет, Илияна Илиева, изпълнителен директор на Българо-румънската търговска камара и Биляна Георгиева, изпълнителен директор на Лидер.БГ и член на управителния съвет на Българо-румънската търговска камара.
Програмата е структурирана в три основни дискусионни направления, които поставят във фокус ключови фактори за развитието на бизнеса – инвестиции и растеж, дигитално бъдеще на бизнеса и икономическа сигурност и устойчивост в контекста на променящата се глобална среда.
След официалната програма конференцията ще продължи с бизнес коктейл в експо зоната, където участниците ще могат да проведат директни срещи, да обменят идеи и да създадат нови бизнес контакти.
Партньори на събитието са Българска агенция за инвестиции (БАИ), Изпълнителна агенция за насърчаване на малките и средните предприятия (ИАНМСП), Българско-турска търговско-индустриална камара (BULTISAD), Българо-румънска търговска камара (BRCC), Български форум на бизнес лидерите (БФБЛ), АПИС, Търговско-индустриална камара – Бургас, Индустриален и логистичен парк – Бургас и др.
В събитието ще вземат участие водещи компании от различни сектори, сред които Shell (златен спонсор на събитието), Up Tombou, ТОКИ, Schwarz Digits, STAMH, Electrohold, IT EcoSys, Агенция за сигурност „Скорпио“, Hörmann, Fortinet, Royal Technology, ERP4.bg, Lead Vision и други.
Събитието се реализира с любезната подкрепа на Девин, Spetema и SuperWine.bg.
Регионалните бизнес конференции на Лидер.БГ се утвърждават като платформа за стратегически диалог и устойчиви партньорства между бизнеса, образованието, местната и централната власт, инвеститорите и професионалните организации, с фокус върху икономическото развитие, инвестиционния потенциал и конкурентоспособността на регионите на България.
Официален медиен партньор на събитията е Българската национална телевизия (БНТ).
📅 17 септември 2026 г. | 15:00 ч.
📍 Бургаски свободен университет | Бургас
Участието е безплатно след задължителна регистрация. Местата са ограничени.
👉 Регистрация: ТУК
👉 Програма: ТУК
